31994R3129
L 330/48
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 3129/94 НА КОМИСИЯТА
от 20 декември 1994 година
за изменение на Регламент (ЕИО) № 2273/93 относно определяне на интервенционните центрове за зърнени култури след присъединяването на Австрия, Финландия и Швеция
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе пред вид Акта за присъединяване на Норвегия, Австрия, Финландия и Швеция (1), и по-специално член 169, параграф 2 от него,
като има предвид, че Регламент (ЕИО) № 2273/93 на Комисията (2), изменен с Регламент (ЕО) № 2202/94 (3), който остава валиден и след 1 януари 1995 г., трябва да се приведе в съответствие с разпоредбите на Акта за присъединяване;
като има предвид, че съгласно член 2, параграф 3 от Договора за присъединяване (4), институциите на Европейския съюз могат, преди присъединяването, да приемат мерките, посочени в член 169 от Акта за присъединяване, които ще влязат в сила, при условие че Договорът за присъединяване влезе в сила и на датата на влизането му в сила,
ПРИЕ НАСТОЯЩИЯ РЕГЛАМЕНТ:
Член 1
В приложението към Регламент (ЕИО) № 2273/93 се добавят интервенционните центрове, изброени в приложението към настоящия регламент със съответните указания.
Член 2
Настоящият регламент влиза в сила на датата, на която Договорът за присъединяване на Норвегия, Австрия, Финландия и Швеция влезе в сила и при условие че последният влезе в сила.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 декември 1994 година.